2024 m. A lyga

**2024 m. A lyga** (dėl rėmimo sutarčių vadinta ***TOPsport A lyga***) – 106-asis Lietuvos futbolo čempionatas, vykęs 2024 m. kovą–lapkritį. Tai buvo 24-asis A lygos sezonas ir 36-asis Lietuvos futbolo čempionatas nuo 1990 m. Čempionato transliacijos priklausė „LRT“. Čempionatas prasidėjo kovo 1 d., baigėsi lapkričio 9 d.

## Pasirengimas
### Licencijavimas

Prašymus dalyvauti 2024 m. A lygos licencijavimo procese pateikė 11 klubų. Prašymus pateikė pirmas aštuonias 2023 m. A lygoje užėmusios komandos, pereinamųjų rungtynių nugalėtojai FC Džiugas, 2023 m. Pirmos lygos nugalėtojai FK Transinvest ir 2023 m. Pirmoje lygoje antrąją vietą užėmę FK Be1 (Be1 NFA).

A lygos licencijų išdavimas vyko 2024 m. vasario 5 d., licencijos buvo išduotos visiems 11 klubų, tačiau FK Be1 toliau turėjo žaisti Pirmoje lygoje, kadangi dešimt A lygoje numatytų vietų jau buvo užpildytos.

### Pokyčiai

Generalinį A lygos rėmėją „Optibet“ nuo 2024 m. sausio mėn. pakeitė „TOPsport“. Sausio 22 d. LFF pranešė, kad nuo šio sezono A lygos rungtynės negalės vykti mokyklų ir „vizualiai nepatraukliuose“ stadionuose. Dėl to nutarta, kad rungtynės negalės vykti pernai naudotuose Telšių Ateities progimnazijos aikštyne, Šiaulių Gytarių stadione, LFF Kauno treniruočių centre, Širvintų stadione ir Panevėžio Žemynos progimnazijos stadione. Sprendimą paskatino viename praėjusio sezono rungtynių įraše matyta močiutė, semianti vandenį iš šalia stadiono esančio šulinio. Po protestų, vasario 1 d. LFF leido šiame sezone išimties tvarka, tik žiemos metų laiku, rungtynes vykdyti šiuose stadionuose.

## Komandos

Dalyvavo 10 komandų iš 10 vietovių – Alytaus (1), Gargždų (1), Kauno miesto (1), Kauno rajono (1), Marijampolės (1), Panevėžio (1), Šiaulių (1), Telšių (1), Vilniaus miesto (1), Vilniaus rajono (1).

### Žaidėjai

Žiemos žaidėjų perėjimų langas *(transfer window, žaidėjų registravimo periodas)* numatytas sausio – kovo mėn., o vasaros – liepos mėn. Dauguma A lygos žaidėjų žaidžia profesionalaus kontrakto pagrindu, tačiau yra ir žaidėjų su mėgėjo kontraktu.

### Treneriai

Pasikeitimai prieš sezono pradžią:
* 2023 m. gruodžio 5 d. FK Kauno Žalgiris vyr. treneriu paskirtas Glenn Ståhl. Jis pakeitė laikinai trenerio pareigas ėjusį Nerijų Mačiulį.
* 2024 m. sausio 10 d. FC Džiugas pranešė kad sutartis su João Prates nebus pratęsta, naujuoju klubo treneriu paskirtas Andrius Lipskis.

### Stadionai

## Rezultatai

### Galutinė lentelė

:Aukštesnę vietą tarp Džiugo ir FA Šiaulių nulėmė geresni tarpusavio rezultatai: 2:1, 3:3, 2:2 ir 3:0.

### Snaiperiai
* Liviu Antal („Žalgiris“) – 20 įv.
* Davis Ikaunieks („Šiauliai“) – 18 v.
* Henrique Devens („Transinvest“) – 16 įv.
* Giedrius Matulevičius („Žalgiris“) – 11 įv.
* Nino Noordanus („Džiugas“) – 11 įv.

### Statistika

Sezono pradžioje visų 10 A lygos klubų žaidėjų bendra rinkos vertė buvo įvertinta 40,69 mln. eurų. Vidutinė vieno A lygos žaidėjo vertė buvo 167 tūkst. eurų. Vertingiausi lygos žaidėjai – Eligijus Jankauskas ir Ariagner Smith buvo vertinami po 700 tūkst. eurų. A lygoje buvo registruoti 243 žaidėjai, tarpe jų – 94 (39%) legionieriai. Daugiausia legionierių – 16 iš Ukrainos. Žaidėjų amžiaus vidurkis – 24,9 m.

Duomenys pasibaigus sezonui:''
* Įvarčių: 423
* Vidutiniškai įvarčių per rungtynes: 2,35
* Geltonos kortelės: 706
* Raudonos kortelės: 27
* Paskirti 11 m baudiniai: 56
* Realizuoti 11 m baudiniai: 43
* Žiūrovų: 96 995
* Vidutiniškai žiūrovų per rungtynes: 551

Jauniausias žaidėjas žaidęs aikštėje 2024 m. sezone – Matas Ambrazaitis, 17 metų 1 mėnuo ir 28 dienos. Vyriausias žaidėjas aikštėje – Linas Pilibaitis, 39 m. 7 mėn. 4 d. Ilgiausiai tame pačiame klube žaidęs žaidėjas – Deividas Mikelionis, 11 metų Kauno Žalgiryje. Du žaidėjai žaidė visose 36 sezono rungtynėse: Ode Abdullahi ir Joris Moutachy.

## Pereinamosios rungtynės

Pereinamosiose rungtynėse dėl teisės žaisti 2025 m. sezono LFF A lygoje rungtyniavo FK Sūduva (9 vieta A lygoje) ir Be1 NFA (2 vieta I lygoje).
----

* FK Be1 pirmosiose rungtynėse po permainingos kovos palaužė „Sūduvą“.
----

----

* Pagrindinis rungtynių laikas baigėsi esant rezultatui 1-0. Rungtynės buvo pratęstos, tačiau rezultatas nepakito. 
* Atsakomosiose rungtynėse FK Sūduva palaužė varžovus tik po baudinių serijos ir išsaugojo vietą A lygoje.
----

Po rungtynių FK Be1 klubas pateikė protestą dėl galimo rungtynių įtakojimo. Rungtynių teisėjas Robertas Valikonis skyrė 11 metrų baudinį pačioje rungtynių pabaigoje. Be1 vadovas Andrius Markevičius įvardijo ir kitus teisėjo sprendimus, kurie galėjo įtakoti rungtynių baigtį.

## Išnašos

## Nuorodos
* 2024 m. A lygos turnyrinė lentelė (Alyga.lt)
* TOPsport A lyga 2024 (Lietuvosfutbolas.lt)